Middelsstore, spinkle, brunrøde, blinde løpebiller med reduserte flygevinger. Artene mangler fasettøyne, hodet er avrundet med fremstrakte kjever som er omtrent så lange som resten av hodet. Antennene er omtrent to tredjedeler av kroppslengden. Pronotum er hjerteformet med en skarp midtfure. Dekkvingene er rundede uten påfallende punktrader. Kroppen har spredte lange, oppstående børstehår.